Raúl García

Raúl García Escudero (sündinud 11. juulil 1986 Pamplonas) on Hispaania jalgpallur, kes mängib poolkaitsjana Hispaania kõrgliiga klubis Athletic Bilbao. Ta mängib peamiselt ründava poolkaitsjana, kuid võib mängida ka keskpoolkaitsjana.

Ta alustas klubikarjääri CA Osasunas, mille koosseisus debüteeris ta Hispaania kõrgliigas 2004. aastal.

2007. aasta juulis liitus García Madridi Atléticoga. Ta mängis Madridi Atléticos seitse hooaega, tuli klubiga Hispaania meistriks ning võitis Hispaania karika, Hispaania superkarika, UEFA Euroopa Liiga ja kaks UEFA Superkarikat. Hooajal 2011–12 mängis ta laenul Osasunas.

2015. aasta augustis siirdus ta Athletic Bilbaosse. Hooajal 2019–20 tegi ta oma seni parima hooaja Hispaania kõrgliigas, lüües kokku 15 väravat.

Hispaania jalgpallikoondises debüteeris García 4. septembril 2014 sõprusmängus Prantsusmaa vastu.

 Saavutused 
Madridi Atlético
La Liga: 2013–14
Copa del Rey: 2012–13; Teine koht 2009–10
Supercopa de España: 2014; Teine koht 2013
UEFA Euroopa Liiga: 2009–10
UEFA Superkarikas: 2010, 2012
UEFA Meistrite Liiga: Teine koht 2013–14
Athletic Bilbao
Supercopa de España: 2020–21

 Välislingid 

Kategooria:Hispaania jalgpallurid
Kategooria:CA Osasuna mängijad
Kategooria:Madridi Atlético mängijad
Kategooria:Athletic Bilbao mängijad
Kategooria:La Liga mängijad
Kategooria:Sündinud 1986